LĪGUMS Nr.2018/2.3.27.2/2/241

 **Transporta dīzeļdegvielas vairumtirdzniecība un piegāde Rucavas novada pašvaldības vajadzībām**

Rucavā, 2018.gada 12.jūlijs.

 **Rucavas novada dome,** reģ. Nr. LV 90000059230, “Pagastmāja”, Rucavas pagasts, Rucavas novads, LV - 3477, tās domes priekšsēdētāja Jāņa Veita personā, kurš darbojas, pamatojoties uz Nolikumu un likumu „Par pašvaldībām”, turpmāk šī līguma tekstā saukts Pircējs no vienas puses,

un Liepājas speciālās ekonomiskās zonas SIA V.Biļuka komercfirma “EVIJA”, reģ.Nr.42103006654, tās valdes locekļa Vasilija Biļuka personā, kurš rīkojas saskaņā ar uzņēmuma Statūtiem, turpmāk tekstā saukts Pārdevējs, no otras puses (Pircējs un Pārdevējs, kopā un atsevišķi tekstā saukti Puses/Puse), pamatojoties uz iepirkumu "Transporta dīzeļdegvielas vairumtirdzniecība un piegāde Rucavas novada pašvaldības vajadzībām", (Iepirkuma identifikācijas Nr. RND/2018/11) rezultātiem, noslēdz šo līgumu (turpmāk – Līgums) par sekojošo:

1. **Līguma priekšmets**

1.1. Pārdevējs pārdod un Pircējs vairumā pērk transporta dīzeļdegvielu (turpmāk tekstā Degviela) atbilstoši Nolikuma un Tehniskās specifikācijas (Līguma 1.pielikums) noteiktajām prasībām.

1.2. Pārdevējs ar savu transportu piegādā Degvielu adresē: „Sudrabi”, Rucava, Rucavas pagasts, Rucavas novads, pēc Pircēja pieprasījuma, 3 (trīs) darba dienu laikā.

1.3. Konkrēto Degvielas daudzumu pēc apstākļiem, vajadzības un finanšu iespējām noteiks Pircējs Līguma darbības laikā, nepārsniedzot noteikto Līguma summu.

**2. Līguma izpildes termiņš**

* 1. Līgums stājas spēkā no tā parakstīšanas brīža un ir spēkā 12 (divpadsmit) mēnešus no Līguma parakstīšanas vai līdz Līguma 3.1. punktā minētās Līguma summas sasniegšanai, atkarībā no tā, kurš no apstākļiem iestājas ātrāk.
	2. Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības un norēķinus, kas izriet no šā līguma noteikumiem.
1. **Līguma summa un norēķinu kārtība**

* 1. Maksimālā Līguma summa, par kādu Pircējs var uzdot Pārdevējam veikt Degvielas piegādi ir **20000,00 EUR** (divdesmit tūkstoši euro 00 euro centi), bez PVN.
	2. Degvielas cenu Pārdevējs nosaka saskaņā ar Pārdevēja Degvielas vairumtirdzniecības cenu konkrētā Pircēja pirkuma izdarīšanas dienā.
	3. Degvielas vairumtirdzniecības cenā ietilpst visas izmaksas un izdevumi, kas saistās ar šī Līguma izpildi, tajā skaitā degvielas cena, tās piegāde uz Līgumā norādīto vietu, nepieciešamie palīgmateriāli, darbaspēka izmaksas, transporta izmaksas, kā arī citi ar Līguma izpildi saistītie izdevumi, nodokļi, nodevas u.c. maksājumi.
	4. Pārdevējs nosaka patstāvīgu atlaidi Pircējam pārdotajai Degvielai saskaņā ar šo Līgumu un Finanšu piedāvājumā (Līguma 2.pielikums) norādīto, visu šā Līguma darbības laiku: **0,008 EUR/1litrs**, bez PVN.
	5. Norēķini par Degvielas piegādi tiek veikti ar pēcapmaksu, atbilstoši Pārdevēja izrakstītajai un iesniegtajai pavadzīmei – rēķinam.
	6. PVN likme tiek piemērota spēkā esošajos normatīvajos aktos noteiktajā kārtībā un apmērā Degvielas piegādes dienā. Izrakstot pavadzīmi – rēķinu, Pārdevējs norāda PVN likmi.
	7. Pircējs samaksā Pārdevējam par veikto Degvielas piegādi 15 (piecpadsmit) darba dienu laikā pēc attiecīgas pavadzīmes - rēķina saņemšanas dienas, veicot pārskaitījumu uz Pārdevēja norādīto bankas kontu.
	8. Pircējs veic samaksu Pārdevējam par faktiski saņemto Degvielu, kas piegādāta atbilstošā kvalitātē saskaņā ar šī Līguma nosacījumiem.
	9. Pircējs patur tiesības pārtraukt Degvielas piegādes veikšanu, nesasniedzot Līguma 3.1.punktā noteikto Līguma summu, ņemot vērā konkrētās Pircēja finanšu iespējas.

 **4. Pušu pienākumi un tiesības**

4.1. Pircēja pienākumi un tiesības:

4.1.1. ievērot Līguma noteikumus;

4.1.2. veikt samaksu Līgumā noteiktajā kārtībā un apmērā;

4.2. Pārdevēja pienākumi un tiesības:

* + 1. ievērot iepirkuma nolikuma, Līguma noteikumus un citas prasības, par kurām Puses vienojušās;
		2. nodrošināt Līguma 1.2. punktā norādītās Degvielas piegādi Pircēja adresē ne vēlāk kā 3 (trīs) darba dienu laikā no Pasūtījuma veikšanas;
		3. nodrošināt ziemas sezonā dīzeļdegvielas aukstumnoturību līdz -320C temperatūrai;
		4. nekavējoties, bet ne vēlāk kā 20 (divdesmit) dienu laikā segt zaudējums par nekvalitatīvas Degvielas radītajām sekām, ja, atbilstoši 5.6. punktam veikta neatkarīgā ekspertīze un izsniegts Pārdevējam nelabvēlīgs slēdziens.
		5. saņemt samaksu saskaņā ar Līguma nosacījumiem.
		6. Ja Pārdevējs Degvielas piegādes veikšanai piesaista apakšuzņēmējus, tad Pārdevējs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.

**5. Degvielas kvalitāte un garantija**

* 1. Degvielai, kas tiek pārdota saskaņā ar Līguma noteikumiem, jābūt augstas kvalitātes, atbilstošai Latvijas valsts standartiem un Ministru kabineta 2000.gada 26.septembra noteikumu Nr.332„Noteikumi par benzīna un dīzeļdegvielas atbilstības novērtēšanu” prasībām.
	2. Vairumā piegādātajai Līguma 1.2. punktā minētajai Degvielai katrai piegādes partijai jābūt pievienotam atbilstības apliecinājumam, atbilstoši Ministru kabineta 2000.gada 26.septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”.
	3. Ja Pircējam radušās pamatotas aizdomas par degvielas neatbilstību noteiktajām kvalitātes prasībām, Pircējs ir tiesīgs pieprasīt neatkarīga eksperta (laboratorijas) slēdzienu par degvielas kvalitāti konkrētajai piegādei.
	4. Gadījumā, ja tiek pieaicināti neatkarīgi eksperti, Pušu pārstāvju klātbūtne pie ekspertīzes ir obligāta.
	5. Pārdevējam nelabvēlīga slēdziena gadījumā, pretenzijas par Degvielas kvalitāti, Pircējs iesniedz Pārdevējam rakstiskā veidā ne vēlāk kā 20 (divdesmit) kalendāra dienu laikā no eksperta (laboratorijas) atzinumu saņemšanas dienas, klāt pievienojot eksperta (laboratorijas) atzinumu par Degvielas kvalitāti.
	6. Pārdevējs atlīdzina Pircēja zaudējumus, kas radušies nekvalitatīvas Degvielas lietošanas laikā, tai skaitā izdevumus, kas Pircējam radušies, veicot ekspertīzi par Degvielas kvalitāti.
	7. Pretenzijas, kas saistītas ar līgumsaistību izpildi, Līdzējiem ir jāizskata 10 (desmit) dienu laikā no pretenziju saņemšanas dienas.

 **6.Domstarpības un strīdi**

* 1. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti pārrunu ceļā, un to atrisinājums tiek noformēts rakstveidā.
	2. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
	3. Ja 14 (četrpadsmit) kalendāro dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no pusēm ir saņēmusi rakstisku pretenziju.

**7.Nepārvarama vara**

* 1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā vienu mēnesi, jebkurš no Līdzējiem ir tiesīgs atteikties no savām līgumsaistībām, un neviens no Līdzējiem nav tiesīgs prasīt zaudējumu atlīdzināšanu.

 **8. Grozījumi un Līguma laušana**

* 1. Pusēm ir tiesības jebkurā laikā vienpusēji izbeigt Līgumu, ja otra Puse nepilda vai nepienācīgi pilda Līguma saistības, par to vismaz 5 (piecas) dienas iepriekš rakstiski brīdinot otru Pusi.

8.2. Jebkurā no gadījumiem, kad Puse atkāpjas no Līguma saskaņā ar Līguma 8.1.punktu, Pircējs apmaksā Pārdevēja izrakstītos rēķinus par veiktas kvalitatīvas Degvielas piegādi līdz Līguma izbeigšanās brīdim.

8.3. Pircējam ir tiesības Līgumu vienpusēji izbeigt, 30 (trīsdesmit) dienas iepriekš rakstveidā brīdinot Pārdevēju, ja netiek pildīti līguma noteikumi un nosacījumi.

8.4. Līgumu var grozīt, papildināt vai izbeigt, Pusēm vienojoties, kā arī tiesas ceļā Latvijas Republikas normatīvajos aktos paredzētajā kārtībā. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.

8.5. Līguma pirmstermiņa izbeigšana neatbrīvo Puses no jau uzņemto saistību izpildes.

  **9. Vispārējie noteikumi**

9.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.

9.2. Šis līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.

9.3.Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.

9.4. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie Pircēja, bet otrs – pie Pārdevēja. Abiem Līguma eksemplāriem ir vienāds juridisks spēks.

9.5. Līguma pielikumi ir šā Līguma neatņemamas sastāvdaļas.

9.6.Pircējs pilnvaro kontrolēt šī Līguma izpildi un parakstīt iesniegtās pavadzīmes Komunālās daļas vadītājam Edgaram Riežniekam Rucavas pagastā (tālr.28373224, e-pasts: edgars.rieznieks@rucava.lv).

9.7. Līgumam ir divi pielikumi:

 1.pielikums – Tehniskā specifikācija,

 2.pielikums – Finanšu piedāvājums.

**10.Pušu rekvizīti un paraksti**

|  |  |
| --- | --- |
|  **Pircējs:** | **Pārdevējs:** |
| Rucavas novada dome Reģ.nr.90000059230‘’Pagastmāja’’, Rucava, Rucavas novads, LV-3477Tālr.634 67054, fax 634 61186e-pasts: dome@rucava.lvBanka: xxxxxxxxx Bankas kods: xxxxxxxxxxKonta Nr.xxxxxxxxxxxxxxxxxxxxxxxxxBankas kods xxxxxxxxxxx Konta Nr. xxxxxxxxxxxxx  | Liepājas speciālās ekonomiskās zonas SIA V.Biļuka komercfirma “EVIJA”Reģ.nr.42103006654Upmalas iela 12/16, LiepājaLV-3401Tālr.63404991, fax 63404993e-pasts info@evija.lvBanka: xxxxxxxxxxxBankas kods: xxxxxxxxxxxNorēķinu konts: xxxxxxxxxxxxxxxxxx |
| Priekšsēdētājs \_\_\_\_\_\_\_J.Veits | Valdes loceklis \_\_\_\_\_\_\_\_\_\_V.Biļuks |